ai4bharat/Pralekha huggingface dataset:
सूचना और प्रसारण मंत्रालय
क्लीन-ए-थॉन पहल का आदर्श वाक्य है - "न गंदगी करूंगा, न करने दूंगा"
"हम एक स्वच्छ और हरित गोवा के लिए प्रतिबद्ध हैं" – डॉ. प्रमोद पी सावंत
"एक स्वच्छ गोवा भारत की पर्यटन राजधानी बन सकता है" - दिव्यज फाउंडेशन की संस्थापक सुश्री अमृता फडणवीस
मुख्यमंत्री डॉ. प्रमोद सावंत ने मीरामार बीच पर क्लीन-ए-थॉन की शुरुआत की
भारतीय अंतर्राष्ट्रीय फिल्म महोत्सव , 2022 के अंतिम दिन की शुरुआत मीरामार बीच पर सफाई अभियान के साथ हुई। गोवा सरकार के सहयोग से दिव्यज फाउंडेशन और भामला फाउंडेशन द्वारा आयोजित क्लीन-ए-थॉन हमारे आसपास स्वच्छता संबंधी मूल्यों को स्थापित करने की एक पहल है। इसके दायरे का विस्तार न केवल गोवा राज्य के निवासियों, बल्कि पर्यटकों तक भी किया गया है।
इस कार्यक्रम की शुरुआत आज सुबह मीरामार बीच पर समुद्र तट के सफाई अभियान के साथ हुई। गोवा के मुख्यमंत्री डॉ. प्रमोद पी सावंत, दिव्यज फाउंडेशन की संस्थापक सुश्री अमृता फडणवीस तथा गोवा मंत्रिमंडल के सदस्य इस अभियान का नेतृत्व कर रहे थे। जैकी श्रॉफ, करण कुंद्रा जैसे बॉलीवुड अभिनेताओं और कोरियोग्राफर रेमो डिसूजा ने भी क्लीन-ए-थॉन में हिस्सा लिया।
झंडी दिखाने के इस कार्यक्रम में डॉ. सावंत ने कहा, “हम लोग अपने समुद्र तटों को साफ रखते हैं, लेकिन इस पहल का उद्देश्य पर्यटकों तक भी पहुंचना है। हम गोवा को स्वच्छ और हरा-भरा तभी रख सकते हैं, जब पर्यटक जो कि गोवा की आबादी का एक बहुत बड़ा हिस्सा हैं, वे भी इस प्रयास में शामिल हों। हम एक ब्लू इकॉनमी हैं और नदी व समुद्र के पानी को साफ रखना हमारे लिए बहुत महत्वपूर्ण है, इसलिए मैं सभी से अनुरोध करता हूं कि पानी को प्रदूषित न करें।” उन्होंने आगे कहा, “स्वच्छ सागर, सुरक्षित सागर अभियान जिसे माननीय प्रधानमंत्री नरेन्द्र मोदी के विजन के अनुरूप लॉन्च किया गया था, उसका उद्देश्य 104 किमी लंबी गोवा की तटरेखा को स्वच्छ रखना है। छात्रों और गैर सरकारी संगठनों ने हमेशा इन मिशनों में भाग लिया है और जब पर्यटक भी इसमें शामिल होंगे तो स्वच्छता का हमारा उद्देश्य पूर्ण रूप प्राप्त कर लेगा। उन्होंने बताया कि उनकी सरकार के पर्यावरण लक्ष्य केवल समुद्र तटों तक ही सीमित नहीं हैं, बल्कि राजमार्गों और नगर पालिकाओं तक भी फैले हैं। इस संबंध में उन्होंने कहा, "हम एक स्वच्छ और हरित गोवा के लिए प्रतिबद्ध हैं और आगे भी बने रहेंगे।"
इस क्लीन-ए-थॉन पहल का उद्देश्य न सिर्फ जागरूकता फैलाना है, बल्कि स्वच्छता की दिशा में कार्यान्वन भी शुरू करना है। इसकी पुष्टि आज सुबह समुद्र तट पर उपस्थित गणमान्य व्यक्तियों और स्वयंसेवकों द्वारा की गई सफाई के कार्यों से होती है।
इस अवसर पर सुश्री फडणवीस ने कहा, “गोवा में अपने आसपास के परिवेश को साफ रखने की संस्कृति है। लेकिन हम जो सबक जानते हैं, उसे संशोधित करना बेहद महत्वपूर्ण है। इस दृष्टि से, इस पहल का उद्देश्य सभी को यह याद दिलाना है कि गंदगी न करें ताकि हम एक स्वस्थ समुद्री जीवन पा सकें और अपने पीछे हमारे बच्चों के लिए एक बेहतर धरती छोड़ सकें।” उन्होंने कहा कि इस अभियान का आदर्श वाक्य है, “न गंदगी करूंगा, न करने दूंगा।” उन्होंने उम्मीद जतायी कि यह पहल गोवा को भारत की पर्यटन राजधानी बनाएगी।
इस कार्यक्रम में, गोवा में स्वच्छता की पहल में उल्लेखनीय भूमिका निभाने वाले विभिन्न गैर सरकारी संगठनों, ग्राम पंचायतों और नगर पालिकाओं को सम्मानित भी किया गया। इस कार्यक्रम में इस पहल की भावना को रेखांकित करते हुए सिर्फ सरकार ही नहीं बल्कि छात्रों, गैर सरकारी संगठनों और पर्यटकों से भी गोवा को साफ रखने की दिशा में अपना योगदान देने का आग्रह किया गया।
आयुष
कोविड के बाद की समस्याओं के निदान में आयुष दवाएं प्रभावी साबित हुईं: मुंजपारा महेंद्रभाई
‘आजादी का अमृत महोत्सव’ के तहत वेबिनार का आयोजन
केंद्रीय आयुष राज्य मंत्री डॉ. मुंजपारा महेंद्रभाई ने कहा कि कोविड के बाद की समस्याओं के निदान में आयुष दवाएं भी प्रभावित साबित हुई हैं। उन्होंने कहा कि कोरोना महामारी अभी भी घात लगाए बैठी है और सभी को सतर्क रहने व कोविड प्रोटोकॉल का पालन करने की आवश्यकता है।
मंत्री सोमवार को आयुष मंत्रालय के तहत अखिल भारतीय आयुर्वेद संस्थान की ओर से कोविड-19 के प्रबंधन में आयुष प्रणाली की भूमिका पर आयोजित एक वेबिनार को संबोधित कर रहे थे। यह कार्यक्रम ‘आजादी का अमृत महोत्सव’, अगले वर्ष भारत की स्वतंत्रता के 75 साल पूरे होने का उत्सव, के तहत आयुष कार्यक्रम की सप्ताह भर चलने वाली श्रृंखला का पहला आयोजन था।
श्री मुंजपारा ने कहा कि आयुष मंत्रालय ओर से कोविड-19 से निपटने के लिए लगातार समय-समय पर प्रोटोकॉल किया गया और गिलोय जैसी दवाओं से लोगों को बहुत लाभ हुआ है। आयुष मंत्री ने कहा, “आयुष पद्धतियों पर कई नैदानिक अध्ययन हुए हैं और इस क्षेत्र में और ज्यादा शोध करने की आवश्यकता है। आयुष मंत्रालय उन लोगों का स्वागत करता है जो आयुष में शोध करना चाहते हैं।”
वेबिनार को संबोधित करते हुए, डी सेंथिल पांडियन, संयुक्त सचिव, आयुष मंत्रालय ने कहा कि जहां पूरा देश कोविड-19 महामारी की तीसरी लहर से लड़ने की तैयारी कर रहा है, वहीं आयुष मंत्रालय ने भी इसके लिए एक रूपरेखा बनाई है। उन्होंने कहा कि देश की जनता को व्यापक स्तर पर आयुष प्रणाली के लाभों को पहुंचाने के लिए आने वाले दिनों में आयुष क्षेत्र के बुनियादी ढांचे में व्यापक सुधार होने की उम्मीद है।
कोविड-19 के हल्के और मध्यम मामलों के प्रबंधन में आयुर्वेद और आयुष की अन्य विधाओं के लाभों के बारे में बताते हुए, डॉ. तनुजा नेसारी, निदेशक, अखिल भारतीय आयुर्वेद संस्थान ने कहा कि संस्थान में बने कोविड केंद्र में लोगों के स्वस्थ होने की दर 99 प्रतिशत से ज्यादा हो चुकी है। उन्होंने कहा, “कोविड सेंटर में न केवल कोरोना संक्रमित मरीज स्वस्थ हुए, बल्कि उनका इलाज करने में लगे डॉक्टरों, नर्सिंग स्टाफ और अस्पताल के अन्य कर्मचारियों में किसी को भी जीवन का नुकसान नहीं हुआ। इसकी सबसे बड़ी वजह थी कि सभी लोगों ने आयुष प्रोटोकॉल का पालन किया था। मैं खुद आयुष की दवाएं लेती हूं और पिछले दो साल से स्वस्थ हूं।”
वेबिनार में एमडीएनआईवाई के निदेशक डॉ. ईश्वर बासव रेड्डी, एनसीएच के अध्यक्ष डॉ. अनिल खुराना, सीसीआईएसएम के अध्यक्ष वैद्य जयंत देव पुजारी, सीसीआरएएस के महानिदेशक एन श्रीकांत और विभिन्न संस्थानों के कुलपति भी उपस्थित रहे।
संस्कृति मंत्रालय
राष्ट्रीय स्मारक प्राधिकरण 25 जून को महान योद्धा बाबा बंदा सिंह बहादुर का शहादत दिवस मनाएगा
लाल किले के लॉन व महरौली में कार्यक्रम आयोजित किए जाएंगे
राष्ट्रीय स्मारक प्राधिकरण 25 जून, 2022  को महान योद्धा बाबा बंदा सिंह बहादुर का शहादत दिवस बनाएगा।
25 जून, 2022 को लाल किले के लॉन में प्रातः 10.30 बजे से 11.30 बजे तक विशिष्ट एवं विशिष्ट गणमान्य व्यक्तियों द्वारा प्रेरणादायक उपदेश दिये जायेंगे।
साथ ही, शाम 7.30 बजे से 9.30 बजे तक बाबा बंदा सिंह बहादुर साहिब-श्री गुरु सिंह सभा गुरुद्वारा, महरौली, नई दिल्ली के शहीदी स्थल पर समागम का आयोजन किया जाएगा, जहां बाबा बंदा सिंह बहादुर की शहादत स्मारक पर श्रद्धांजलि अर्पित की जाएगी।
बाबा बंदा सिंह बहादुर एक महान सिख योद्धा और खालसा सेना के सेनापति थे, जिन्होंने मुगलों को हराकर उत्तर भारत के एक बड़े हिस्से को मुक्त कराया था। उन्होंने पंजाब में खालसा शासन की स्थापना की। बंदा सिंह बहादुर ने जमींदारी प्रथा को समाप्त कर दिया, और जमीन जोतने वाले किसानों को संपत्ति के अधिकार प्रदान किए। वे एक महान शासक थे, जिन्होंने नानक शाही सिक्कों की शुरुआत की थी। मुगल शासक फर्रुखसियर ने उन्हें पकड़कर दिल्ली लाया और सबसे अमानवीय तरीके से मौत के घाट उतार दिया। यह शहादत महरौली में हुई जहां उनकी शहादत की याद में आज भी एक स्मारक खड़ा है, जो अनुकरणीय साहस, बहादुरी और धर्म में गहरी आस्था का प्रतीक है। वे गुरु गोविंद सिंह जी साहिब के एक महान और सच्चे शिष्य थे।
संभवतः यह पहला मौका है, जब भारतीय गणतंत्र इस महान शहीद के शौर्य और बलिदान को नमन कर रहा है।
नई दिल्ली का लाल किला वह स्थान है, जहां से मुगलों ने उनकी हत्या के लिए फरमान दिया था।
रक्षा मंत्रालय
आत्मनिर्भर भारत: रक्षा मंत्रालय ने बीईएल के साथ 3,000 करोड़ रुपये के दो एकीकृत इलेक्ट्रॉनिक युद्ध प्रणाली 'प्रोजेक्ट हिमशक्ति' की खरीद के लिए अनुबंध पर हस्ताक्षर किए
रक्षा मंत्रालय ने हैदराबाद स्थित भारत इलेक्ट्रॉनिक्स लिमिटेड  के साथ 24 मार्च, 2023 को लगभग 3,000 करोड़ रुपये के दो एकीकृत इलेक्ट्रॉनिक युद्ध प्रणाली 'प्रोजेक्ट हिमशक्ति' की खरीद के लिए एक अनुबंध पर हस्ताक्षर किए। यह परियोजना खरीदें {भारतीय-आईडीएमएम } श्रेणी के तहत है, जिसमें समकालीन और उन्नत प्रौद्योगिकियां शामिल हैं।
'प्रोजेक्ट हिमशक्ति' एमएसएमई सहित भारतीय इलेक्ट्रॉनिक्स और संबद्ध उद्योगों, जो बीईएल के उप-विक्रेता हैं, की भागीदारी को प्रोत्साहित करेगी। इसके अलावा यह दो साल की अवधि में लगभग तीन लाख मानव-दिवस रोजगार उत्पन्न करेगी। यह परियोजना सरकार की मेक-इन-इंडिया पहल के अनुरूप देश को 'आत्मनिर्भर' बनाने को लेकर स्वदेशी क्षमताओं को विकसित करने की दिशा में एक बड़ी छलांग है।
प्रधानमंत्री कार्यालय
प्रधानमंत्री ने हरियाणा के लोगों को राज्य के स्थापना दिवस पर हार्दिक शुभकामनाएं दी
प्रधानमंत्री श्री नरेन्द्र मोदी ने हरियाणा के लोगों को राज्य के स्थापना दिवस पर हार्दिक शुभकामनाएं दी हैं।
प्रधानमंत्रीने कहा, “भारतीय इतिहास में अहम स्थान रखने वाले हरियाणा के सभी निवासियों को राज्य के स्थापना दिवस की हार्दिक बधाई। समृद्धि और प्रगति का प्रतीक यह प्रदेश उन्नति के नए-नए कीर्तिमान बनाता रहे।”
वाणिज्य एवं उद्योग मंत्रालय
वाणिज्य और उद्योग मंत्री के नेतृत्व में उच्च स्तरीय शिष्टमंडल का व्लादिवस्तोक दौरा
व्यापार, अर्थव्यवस्था, निवेश, वैज्ञानिक एवं तकनीकी सहयोग बढ़ाने के लिए सहमति पत्रों पर हस्ताक्षर
वाणिज्य एवं उद्योग मंत्री श्री पीयूष गोयल की अगुवाई में हरियाणा, गुजरात, उत्तर प्रदेश और गोवा के मुख्यमंत्रियों और लगभग 140 भारतीय कम्पनियों का एक उच्च स्तरीय शिष्टमंडल ने 11 से 13 अगस्त, 2019 तकरूस के व्लादिवस्तोक की यात्रा की थी। उनकी यह यात्रा प्रधानमंत्री श्री नरेन्द्र मोदी द्वारा रूस के राष्ट्रपति व्लादिमीर पुतिन को दिए रूस के पूर्वी क्षेत्रों में भारत की ओर से व्यापार और निवेश बढ़ाने की संभावनाएं तलाशने से संबंधित आश्वासन के मद्देनजर की गई थी।प्रधानमंत्री श्री मोदी ने इस साल के आरंभ में बिश्केक में एससीओ शिखर सम्मेलन से अलग श्री पुतिन के साथ हुई अपनी बैठक में यह आश्वासन दिया था।
रूस की ओर से लगभग 200 कम्पनियों, निवेश एजेंसियों और कोषों ने इस दौरान बातचीत में हिस्सा लिया। इनमें खनिज, ऊर्जा, वानिकी एवं लकड़ी, स्वास्थ्य सेवा, कृषि एवं खाद्य प्रसंस्करण, सेरेमिक्स, पर्यटन और ढ़ांचागत क्षेत्रों से संबंधित क्षेत्रों सहित विभिन्न प्राथमिकता वाले क्षेत्रों की कम्पनियां शामिल थीं।
यह आयोजन भारत की ओर से इन्वेस्ट इंडिया और भारतीय वाणिज्य एवं उद्योग परिसंघ और रूस की ओर से अलेक्सांद्र कोजलोव के नेतृत्व में मिनिस्ट्री फोर द डेवलपमेंट ऑफ द रशियन फॉर ईस्ट एंड आर्किट तथा फॉर ईस्ट इन्वेस्टमेंट एंड एक्सपोर्ट प्रमोशन एजेंसी के सहयोग से किया गया था।
12 अगस्त, 2019 को आयोजित विभिन्न सत्रों में कम्पनियों ने प्रस्तुतियों के माध्यम से परस्पर सहयोग की संभावनाओं को दर्शाया। इन सत्रों में सुदूर पूर्व के अनेक क्षेत्रों के गवर्नरों और दोनों पक्षों के वरिष्ठ अधिकारियों ने भाग लिया।
पूर्ण अधिवेशन में लगभग 400 प्रतिनिधियों ने भाग लिया। रूस के उप-प्रधानमंत्री यूरी त्रुतनेव और भारत के वाणिज्य मंत्री ने वर्ष 2025 तक 30 बिलियन डॉलर के व्यापार लक्ष्य को प्राप्त करने के लिए प्राथमिकता वाले क्षेत्रों में व्यापार संबंधों को वैविध्यपूर्ण तथा व्यापक बनाने की जरूरत पर बल दिया। श्री गोयल ने दोनों देशों की कम्पनियों से अनुरोध किया कि वे इस विशेष अवसर का लाभ उठाकर एक-दूसरे के साथ साझेदारी कायम करने के लिए चर्चा करें और परियोजना के ठोस प्रस्तावों तथा महत्वपूर्ण निष्कर्षों के साथ सामने आए। पूर्ण अधिवेशन का समापन सुदूर पूर्व रूस तथा भारत के पांच राज्यों के बीच व्यापार, अर्थव्यवस्था, निवेश, वैज्ञानिक एवं तकनीकी सहयोग में विस्तार के लिए सहमति पत्रों पर हस्ताक्षर के साथ हुआ।
हरियाणा के मुख्यमंत्री श्री मनोहर लाल ने अपना भाषण रूसी भाषा में दिया और रूसी निवेशकर्ताओं को हरियाणा के गुरुग्राम में निवेश के लिए आमंत्रित किया। गोवा के मुख्यमंत्री डॉ. प्रमोद सावंत ने रूसी कारोबारियों को “वाइब्रेंट गोवा ग्लोबल एक्सपो” में सक्रिय भाग लेने के लिए आमंत्रित किया। उत्तर प्रदेश के मुख्यमंत्री योगी आदित्यनाथ ने अपने संबोधन में ऊर्जा, कृषि और खाद्य प्रसंस्करण में सहयोग पर बल दिया। गुजरात के मुख्यमंत्री विजय रूपाणी ने सोने और हीरे के खनन में सहयोग की संभावनाओं का पता लगाने तथा प्राकृतिक संसाधनों को उपयोग में लाने के लिए नवीनतम प्रौद्योगिकी का इस्तेमाल करने पर बल दिया।
यह यात्रा भारत और रूस के बीच में व्यापार एवं आर्थिक संबंधों को बढ़ावा देने की दृष्टि से सकारात्मक रही। यह यात्रा सितंबर में 5वें पूर्वी आर्थिक मंच की बैठक से पहले आयोजित की गई।प्रधानमंत्री नरेन्द्र मोदी अपनी प्रथम व्लादिवस्तोक की प्रथम यात्रा के दौरान सम्मानित अतिथि होंगे।
ग्रामीण विकास मंत्रालय
जलदूत ऐप का राष्ट्रीय शुभारंभ
केंद्रीय ग्रामीण विकास एवं पंचायती राज्य मंत्री श्री गिरिराज सिंह कल इस ऐप का शुभारंभ करेंगे
ग्रामीण विकास मंत्रालय ने किसी गांव में चयनित कुओं के जल स्तर का पता लगाने के लिए देश भर में उपयोग के लिए यह "जलदूत ऐप" विकसित किया है
ग्रामीण विकास मंत्रालय ने "जलदूत ऐप" विकसित किया है जिसका उपयोग देश के किसी भी गांव के चयनित कुओं के जल स्तर पता लगाने के लिए किया जाएगा। केंद्रीय ग्रामीण विकास और पंचायती राज मंत्री, श्री गिरिराज सिंह कल नई दिल्ली में आयोजित एक समारोह में "जलदूत ऐप" लॉन्च करेंगे।
जलदूत ऐप ग्राम रोजगार सहायक  को वर्ष में दो बार  चयनित कुओं के जल स्तर को मापने में सक्षम बनाएगा। प्रत्येक गाँव में पर्याप्त संख्या में माप स्थानों  का चयन करने की आवश्यकता होगी। जो उस गांव में भूजल स्तर के प्रतिनिधि होंगे।
यह ऐप पंचायतों को मजबूत डेटा के साथ सहायता प्रदान करेगा, जिसका उपयोग आगे कार्यों की बेहतर योजना के लिए किया जा सकता है। भूजल डेटा का उपयोग ग्राम पंचायत विकास योजना  और महात्मा गांधी नरेगा योजना अभ्यास के हिस्से के रूप में किया जा सकता है। इसके अलावा इस डेटा का उपयोग विभिन्न प्रकार के अनुसंधान और अन्य उद्देश्यों के लिए भी किया जा सकता है।
देश ने ग्रामीण और शहरी दोनों क्षेत्रों में वाटरशेड विकास, वनीकरण, जल निकाय विकास और नवीनीकरण, वर्षा जल संचयन आदि के माध्यम से जल प्रबंधन में सुधार के लिए कई कदम उठाए हैं। हालाँकि, भूजल की निकासी, साथ ही सतही जल स्रोतों का उपयोग देश के कई हिस्सों में गंभीर स्तर पर पहुंच गया है, जिसके परिणामस्वरूप जल स्तर में उल्लेखनीय कमी आई है, जिससे किसानों सहित सभी समुदायों को परेशानी हो रही है। इसलिए देश भर में जल स्तर का मापन और अवलोकन आवश्यक हो गया है।
कल आयोजित होने वाले जलदूत ऐप लॉन्च समारोह में केंद्रीय ग्रामीण विकास और इस्पात राज्य मंत्री, श्री फग्गन सिंह कुलस्ते; केंद्रीय ग्रामीण विकास, उपभोक्ता मामले, खाद्य और सार्वजनिक वितरण राज्य मंत्री, साध्वी निरंजन ज्योति और केंद्रीय पंचायती राज राज्य मंत्री, श्री कपिल मोरेश्वर पाटिल, ग्रामीण विकास विभाग के सचिव, श्री नागेंद्र नाथ सिन्हा; सचिव, भूमि संसाधन विभाग, श्री अजय तिर्की; सचिव, पंचायती राज मंत्रालय, श्री सुनील कुमार और मंत्रालय के वरिष्ठ अधिकारी उपस्थित रहेंगे। सभी राज्यों/केंद्र शासित प्रदेशों के प्रतिनिधि वीडियो-कॉन्फ्रेंसिंग के माध्यम से कार्यक्रम में शामिल होंगे।...
एमजी/एएम/आईपीएस/एसएस
(Visitor Counter : 744
स्वास्थ्य एवं परिवार कल्याण मंत्रालय
भारत ने लगातार कई दिनों से नए मामलों की तुलना में ज्यादा रिकवरी की अधिक संख्या दर्ज कराई
21 राज्यों/केंद्र शासित प्रदेशों ने नए मामलों की तुलना में ज्यादा रिकवरी रिपोर्ट की
भारत में पिछले नौ दिनों की अवधि के दौरान लगातार कई दिनों से नए मामलों की तुलना में नई रिकवरी की संख्या अधिक रही है। स्वस्थ हो चुके रोगियों की संख्या में तेज बढोतरी होती रही है। औसतन एक दिन की रिकवरी 90,000 से अधिक रही है।
देश में पिछले 24 घंटों में 92,043 रिकवरी दर्ज की गई है जबकि नए पुष्ट मामलों की संख्या 88,600 है। इसी के साथ, स्वस्थ हो चुके रोगियों की कुल संख्या 50 लाख  के करीब पहुंच गई है। सुधार में बढोतरी के रुझान को बरकरार रखते हुए, राष्ट्रीय रिकवरी दर वर्तमान में 82.46 प्रतिशत है।
दैनिक रिकवरी की इस उच्च दर के कारण विश्व में भारत की अग्रणी स्थिति बरकरार है क्योंकि देश में स्वस्थ हो चुके रोगियों की सर्वाधिक संख्या है।
भारत नए मामलों की तुलना में अधिक रिकवरी दर्ज करा रहा है, स्वस्थ हो चुके मामलों की प्रतिशतता तथा सक्रिय मामलों की प्रतिशतता के बीच अंतराल लगातार बढ़ रहा है।
स्वस्थ हो चुके मामलों तथा सक्रिय मामलों के बीच अंतराल लगभग 40 लाख  है।
सक्रिय मरीजों की संख्या लगातार कई दिनों से 10 लाख के नीचे बनी हुई है। सक्रिय केसलोड कुल पोजिटिव मामलों का महज 15.96 प्रतिशत है और इसमें लगातार गिरावट आ रही है।
केंद्र एवं राज्यों/केंद्र शासित प्रदेशों के बीच घनिष्ठ, सक्रिय, अंशांकित एवं प्रभावी समन्वयन ने एक दिन में होने वाली रिकवरी की इस उच्च संख्या को बरकरार रखना संभव बनाया है।
21 राज्यों/केंद्र शासित प्रदेशों ने नए मामलों की तुलना में ज्यादा रिकवरी रिपोर्ट की है।
ये परिणाम केंद्रीय सरकार की नियमित समीक्षा के साथ सतत, बहुकोणीय कार्यनीतियों तथा प्रभावी कार्रवाइयों के माध्यम से सुनिश्चित किए गएहैं। उच्च देशव्यापी टेस्टिंग के जरिये आरंभिक पहचान, त्वरित निगरानी तथा ट्रैकिंग और मानकीकृत क्लिनिकल देखभाल के सहयोग ने इन उत्साहवर्द्धक परिणामों में सहायता की है।
शिक्षा मंत्रालय
बीएचयू के रेक्टर प्रोफेसर विजय कुमार शुक्लाबीएचयू के कुलपति कार्यालय के कार्यों का निर्वहन करेंगे
अपना कार्यकाल पूरा होने पर, बीएचयू के वीसीप्रोफेसर राकेश भटनागरने कुलपति के पद का परित्याग कर दिया है। बीएचयूअधिनियम के प्रावधान के अनुसार, विश्वविद्यालय के रेक्टर प्रोफेसर विजय कुमार शुक्ला, बीएचयू के कुलपति कार्यालय के कार्यों का निर्वहन करेंगे।
एमजी / एएम / जेके
(Visitor Counter : 119
इस्पात मंत्रालय
एनएमडीसी हैदराबाद मैराथन 2022 के लिए लोगो और रेस टी-शर्ट का अनावरण किया गया
एनएमडीसी और हैदराबाद रनर्स सोसाइटी ने आईडीएफसी फर्स्ट बैंक और तेलंगाना सरकार के साथ मिलकर एनएमडीसी हैदराबाद मैराथन के 2022 संस्करण के लिए कल लोगो लॉन्च किया और रेस टी-शर्ट का अनावरण किया। राष्ट्रीय खनन कंपनी एनएमडीसी ने इस साल 27 और 28 अगस्त को होने वाली हैदराबाद मैराथन का टाइटल प्रायोजन लिया है। एनएमडीसी हैदराबाद मैराथन 2022 का चेहरा - सुश्री निखत ज़रीन, विश्व चैंपियन बॉक्सर वस्तुतः इस आयोजन से जुड़ी हुई हैं। श्री सुमित देब सीएमडी, एनएमडीसी; श्री नारायण टीवी, सीएमओ, आईडीएफसी फर्स्ट बैंक; और रेस डायरेक्टर श्री प्रशांत मोरपारिया लॉन्च समारोह और आगामी प्रेस मीट के दौरान उपस्थित थे।
एनएमडीसी हैदराबाद मैराथन 2022 और कर्टेन-रेज़र शहर के बीचों-बीच चलेंगे, जिसमें 15,000 धावकों, स्वास्थ्य और फिटनेस के प्रति उत्साही हिस्सा लेंगे, और 3500 स्वयंसेवकों, 250 चिकित्सा कर्मियों, शहर के अधिकारियों और पुलिस बल को शामिल करेंगे। भारत में मैराथन सीज़न की शुरुआत को चिह्नित करते हुए, एक कर्टन रेज़र - 5K फन रन शनिवार, 27 अगस्त को आयोजित किया जाएगा और 10K, हाफ मैराथन  और फुल मैराथन  28 अगस्त 2022 को होगा।
वीडियो कॉन्फ्रेंस के माध्यम से कार्यक्रम से जुड़ते हुए, सुश्री निकहत ज़रीन ने कहा, “मैं हैदराबाद रनर्स द्वारा समर्थित एनएमडीसी हैदराबाद मैराथन के 11 वें संस्करण से जुड़कर खुश हूं। मुझे खुशी है कि हैदराबाद रनर्स सक्रिय जीवन शैली का नेतृत्व करने और फिटनेस गतिविधि के पसंदीदा रूप को चलाने में लोगों की मदद करने में सक्रिय रूप से शामिल रहा है।
लॉन्च इवेंट में एनएमडीसी के सीएमडी श्री सुमित देब ने कहा, "हम हैदराबाद मैराथन के साथ साझेदारी करके खुश हैं।" “एनएमडीसी भारत सरकार के फिट इंडिया इंडिया मूवमेंट का संरक्षक है। हम हमेशा खेल आयोजनों का समर्थन करने और अपने देश के लोगों में स्वास्थ्य और फिटनेस को बढ़ावा देने के लिए आगे आते हैं। हैदराबाद मैराथन के निर्माण और शहर को फिटनेस के लिए प्रेरित करने वाले हैदराबाद धावकों के साथ साझेदारी करना हमारे लिए सम्मान की बात है। मैं एनएमडीसी हैदराबाद मैराथन में भाग लेने और 2022 संस्करण को उल्लेखनीय बनाने के लिए दुनिया भर के धावकों को आमंत्रित करता हूं।
आईडीएफसी फर्स्ट बैंक के सीएमओ श्री नारायण टीवी ने कहा, "एनएमडीसी हैदराबाद मैराथन हमारे लिए हैदराबाद के इस अद्भुत और जीवंत शहर में लोगों से जुड़ने का एक अवसर है।
रक्षा मंत्रालय
रक्षा खरीद परिषद् की बैठक में स्वदेश विकसित रक्षा उपकरणों की खरीद पर जोर
रक्षा मंत्री श्री राजनाथ सिंह की अध्यक्षता में आज यहां रक्षा खरीद परिषद् की बैठक में सशस्त्र बलों के लिए 3300 करोड़ रूपए के स्वेदशी तकनीक से निर्मित और विकसित रक्षा उपकरणों की खरीद को मंजूरी दी गई।
मेक इन इंडिया पहल को आगे बढ़ाने का अभियान जारी रखते हुए रक्षा खरीद परिषद् ने भारतीय उद्योगों द्वारा स्वदेशी तकनीक से डिजाइन, निर्मित और विकसित की गई तीन परियोजनाओं को मंजूरी प्रदान की। इनमें पहली दो परियोजनाओं में तीसरी पीढ़ी की टैंक रोधी निर्देशित मिसाइलों तथा टी-72 और टी -90 युद्धक टैंकों के लिए ऑक्सीलरी पॉवर यूनिटों की खरीद शामिल है। इसमें टैंक रोधी मिसाइलें जहां लड़ाई में टैंक में तैनात सैनिकों को ‘दागो और भूल जाओ' और ‘शीर्ष हमले’ की क्षमता प्रदान करेगी, वहीं आक्सलरी यूनिट ‘फायर कंट्रोल सिस्टम’ में विभिन्न उन्नयनों के साथ टैकों की रात में लड़ने की क्षमता बढ़ाएगी। दोनों परियोजनाओं को ‘मेक-दो’ श्रेणी के तहत क्रियान्वित किया जाएगा और यह निजी क्षेत्र में स्वदेशी अनुसंधान और विकास को बढ़ावा देगा।
तीसरी स्वदेशी परियोजना पर्वतीय और अधिक ऊंचाई वाले इलाकों के लिए अलग इलेक्ट्रॉनिक वारफेयर  प्रणालियों की खरीद से संबंधित है। इस प्रणाली को डीआरडीओ द्वारा डिजाइन और विकसित किया जाएगा और इसका निर्माण भारतीय उद्योग के डिजाइन सह उत्पादन साझेदार द्वारा किया जाएगा।
सूचना और प्रसारण मंत्रालय
“योगाभ्यास न्यू इंडिया का मंत्रः प्रकाश जावड़ेकर”
सूचना एवं प्रसारण मंत्रालय द्वारा अंतर्राष्ट्रीय योग दिवस मीडिया
सम्मान पुरस्कार की शुरूआत
अंतर्राष्ट्रीय योग दिवस के उपलक्ष्य में दिया जाएगा यह सम्मान
केन्द्रीय सूचना और प्रसारण मंत्री, श्री प्रकाश जावड़ेकर ने कहा है कि योग का नियमित अभ्यास और प्रचार "स्वस्थ जीवन, स्वस्थ जीवन शैली आरोग्य, और रोग की रोकथाम" में काफी मददगार रहा है। योग दुनिया के लिए भारत का एक बड़ा उपहार है और यह प्रधान मंत्री श्री नरेंद्र मोदी के नेतृत्व में न्यू इंडिया का मंत्र बन गया है। योग को संयुक्त राष्ट्र द्वारा सार्वभौमिक रूप से स्वीकार किया गया है और अब प्रत्येक वर्ष 21 जून को दुनिया के लगभग 200 देशों में इसका अभ्यास किया जाता है। इस अवसर पर श्री जावड़ेकर के साथ सूचना एवं प्रसारण मंत्रालय के सचिव अमित खरे भी उपस्थित थे।
भारत और विदेशों में योग के प्रचार प्रसार में मीडिया की सकारात्मक भूमिका और जिम्मेदारी को स्वीकार करते हुए, केन्द्रीय मंत्री ने कहा कि योग के प्रचार में मीडिया के योगदान को पहचान दिलाने के लिए सूचना एवं प्रसारण मंत्रालय ने इस वर्ष से अंर्तराष्ट्रीय योग दिवस मीडिया सम्मान शुरू किया है। मीडिया संगठनों को दिया जाने वाला यह सम्मान निम्नलिखित श्रेणियों के तहत दिया जाएगा:-
- अंतर्राष्ट्रीय योग दिवस मीडिया सम्मान- प्रिंट और इलेक्ट्रानिक मीडिया  से जुड़े मीडिया संगठन
- तीन श्रेणियों में तैंतीस  सम्मान
- समाचार पत्रों में 22 भारतीय भाषाओं और अंग्रेजी में योग की बेहतरीन मीडिया कवरेज के लिए 11 सम्मान।
- टेलीविजन पर 22 भारतीय भाषाओं और अंग्रेजी में योग के बेहतरीन कवरेज के लिए 11 सम्मान।
- रेडियो पर 22 भारतीय भाषाओं और अंग्रेजी में योग के बेहतरीन कवरेज के लिए 11 सम्मान।
- सम्मान के तहत एक पदक, ट्रॉफी और एक प्रशस्ति पत्र दिया जाएगा।
- 10 जून से 25 जून 2019 के बीच मीडिया पर योग की कवरेज इस पुरस्कार के लिए मान्य होगी।
- योग को लोकप्रिय बनाने में मीडिया के योगदान का आकलन 6 सदस्यों वाले निर्णायक मंडल द्वारा किया जाएगा।
- सम्मान प्राप्त करने वालों के नाम की घोषणा अंतर्राष्ट्रीय योग दिवस के दिन की जाएगी। सम्मान संभवतः जुलाई में आयोजित पुरस्कार समारोह में प्रदान किए जाएंगे।
युवा कार्यक्रम एवं खेल मंत्रालय
खेलो इंडिया योजना के 'प्रतिभा खोज और विकास' घटक के तहत जमीनी स्तर पर प्रतिभा खोज का आयोजन किया जाता है: श्री अनुराग ठाकुर
'खेल' राज्य का विषय होने के कारण, जमीनी स्तर पर खेल संस्कृति को बढ़ावा देने की जिम्मेदारी मुख्य रूप से संबंधित राज्य/केंद्र शासित प्रदेश की सरकारों की होती है। केंद्र सरकार उनके प्रयासों की प्रतिपूर्ति करती है। हालांकि, यह मंत्रालय 'खेलो इंडिया - राष्ट्रीय खेल विकास कार्यक्रम' योजना  नामक एक केंद्रीय योजना चलाता है। खेलो इंडिया योजना के 'प्रतिभा खोज और विकास' घटक के तहत, जमीनी स्तर पर दो श्रेणियों में खेल में संभावित प्रतिभा की पहचान और सिद्ध प्रतिभा की पहचान के तहत प्रतिभा खोज का आयोजन किया जाता है।
प्रतिभा की पहचान करने के लिए देश को 05 क्षेत्रों में विभाजित किया गया है, अर्थात् उत्तर, पूर्व, पश्चिम, दक्षिण और उत्तर-पूर्व क्षेत्र। संभावित और सिद्ध एथलीटों का चयन करने के लिए देश के हर कोने तक पहुंचने के लिए ग्रासरूट जोनल टैलेंट आइडेंटिफिकेशन कमेटी का गठन किया गया है। इसके अलावा, राष्ट्रीय खेल प्रतिभा प्रतियोगिता  योजना के तहत, प्रतिभाशाली बच्चों का चयन 8-14 वर्ष के आयु वर्ग में किया जाता है और उन्हें भारतीय खेल प्राधिकरण  केंद्रों में एक अच्छी तरह से संरचित प्रणाली के माध्यम से प्रशिक्षित किया जाता है। विभिन्न प्रकार के परीक्षणों में प्रशिक्षुओं के निष्पादन और शुरुआत के समय उपलब्धियों को स्पष्ट रूप से प्रलेखित किया जाता है। देशी खेलों में प्रतिभा की खोज प्रतिभागियों के बीच खुली प्रतियोगिता के आधार पर की जाती है। एक चयन समिति द्वारा चयन किया जाता है, जिसमें भारतीय खेल प्राधिकरण, राष्ट्रीय खेल संघ, भारतीय खेल प्राधिकरण के प्रशिक्षक, संबंधित खेल के गुरु / संरक्षक आदि के प्रतिनिधि शामिल होते हैं। इस आधार पर पहचाने जाने वाले खिलाड़ियों को आयु सत्यापन, चिकित्सा परीक्षा, आदि के बाद प्रवेश की पेशकश की जाती है।
खिलाड़ियों को वैश्विक मानकों की गुणवत्तापूर्ण कोचिंग प्रदान करने के लिए, भारतीय खेल प्राधिकरणI स्थापित और पदक विजेता खिलाड़ियों को कोच के रूप में भर्ती करता है। इसके अलावा, जमीनी स्तर पर देश में खेल इको-सिस्टम को मजबूत करने के लिए सरकार के दृष्टिकोण के एक हिस्से के रूप में, एक कम लागत वाली, प्रभावी खेल प्रशिक्षण तंत्र विकसित किया गया है, जिसमें पिछले "चैंपियन एथलीट" प्रशिक्षकों के रूप में और देश भर में विभिन्न खेलो इंडिया केंद्रों में प्रशिक्षुओं के प्रशिक्षक एवं संरक्षक हैं, जो उनके लिए आय का एक निरंतर स्रोत भी सुनिश्चित करेंगे।
खेलो इंडिया योजना के घटक 'खेल बुनियादी ढांचे के उपयोग और निर्माण/उन्नयन' के तहत, इस मंत्रालय ने पिछले तीन वर्षों के दौरान गुजरात राज्य में दो खेल बुनियादी ढांचा परियोजनाओं - 5.00 करोड़ रुपए की लागत से वडोदरा जिले के वलवाव में "स्वर्णिम गुजरात खेल विश्वविद्यालय में स्विमिंग पूल का निर्माण" और 583.99 करोड़ रुपए की लागत से "नारनपुरा में खेल परिसर का निर्माण" को मंजूरी दी है।
यह जानकारी युवा कार्य एवं खेल मंत्री श्री अनुराग ठाकुर ने आज लोकसभा में एक प्रश्न के लिखित उत्तर में दी।